### Likumprojekta „Par nekustamā īpašuma atsavināšanu sabiedrības vajadzībām - valsts galvenā autoceļa projekta „E67/A7 Ķekavas apvedceļš” īstenošanai” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts paredz atsavināt nekustamā īpašuma daļu valsts galvenā autoceļa projekta „E67/A7 Ķekavas apvedceļš” īstenošanai. Likumprojekts stājas spēkā normatīvajos aktos noteiktajā kārībā. |

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5.  pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.  Atbilstoši Likuma 13. pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts galvenā autoceļa projekta „E67/A7 Ķekavas apvedceļš” īstenošanai no nekustamā īpašuma kopīpašniekiem nepieciešams atpirkt nekustamā īpašuma „Ozolsalas” (nekustamā īpašuma kadastra Nr. 8070 007 0817) zemes gabala (zemes vienības kadastra apzīmējums 8070 007 0817) daļu 0,8398 ha platībā – Ķekavas pagastā, Ķekavas novadā.  Minētā nekustamā īpašuma daļa tiek atsavināta transporta infrastruktūras attīstībai un atsavināšana ir vienīgais veids šī mērķa sasniegšanai.  Projekta konceptuālā nepieciešamība apstiprināta ar 2006. gada 12. jūlija Ministru kabineta rīkojumu Nr.518 „Par transporta attīstības pamatnostādnēm 2007.-2013.gadam”, kā arī tas ir iekļauts Transporta attīstības pamatnostādnēs 2014.-2020. gadam. 2014. gada 7. oktobrī Ministru kabineta sēdē (prot. Nr. 53, 35§), atbalstīts Satiksmes ministrijas iesniegtais priekšlikums par publiskās un privātās partnerības modeļa izmantošanu valsts galvenā autoceļa projekta „E67/A7 Ķekavas apvedceļš” īstenošanā. 2016. gada 10. martā izdots Ministru kabineta rīkojums Nr. 172 „Par valsts galvenā autoceļa projekta "E67/A7 Ķekavas apvedceļš" publiskās un privātās partnerības iepirkuma procedūras uzsākšanu”.  Nekustamais īpašums „Ozolsalas” (nekustamā īpašuma kadastra Nr. 8070 007 0817) ir reģistrēts Rīgas rajona tiesas zemesgrāmatu nodaļas Ķekavas pagasta zemesgrāmatas nodalījumā Nr. 100000129030.  Nekustamā īpašuma „Ozolsalas” (nekustamā īpašuma kadastra Nr. 8070 007 0817) zemes gabalam ar kadastra apzīmējumu 8070 007 0817ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):   * ceļa servitūta teritorija 0,0500 ha; * ceļa servitūta teritorija 0,0100 ha; * aizsargjoslas teritorija gar gāzesvadu ar spiedienu 0,2400 ha; * aizsargjoslas teritorija gar gāzesvadu ar spiedienu – 0,0200 ha platībā; * aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,9000 ha platībā; * aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,0100 ha platībā.   Pamatojoties uz Likuma 9. pantu un Ministru kabineta 2011. gada 15. marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija ar 2017. gada 1. decembra lēmumu Nr.03-14/3721 apstiprināja taisnīgas atlīdzības apmēru par nekustamā īpašuma “Ozolsalas” (nekustamā īpašuma kadastra Nr. 8070 007 0817) sastāvā esošās zemes vienības (zemes vienības kadastra apzīmējums 8070 007 0817) daļu 0,84 ha platībā – Ķekavas pagastā, Ķekavas novadā, nosakot to 55 265,40 *euro*, tai skaitā nekustamā īpašuma tirgus vērtība 55 104,00 *euro* (paredzot, ka platība var tikt precizēta, nosakot to 6,56 *euro* par vienu kvadrātmetru) un kompensējamie zaudējumi 161,40 euro. Kompensējamie zaudējumi paredzēti par mežaudzi.  Nekustamā īpašuma kopīpašnieki E.Petrova un M.Ernstsons nav piekrituši nekustamā īpašuma “Ozolsalas” (nekustamā īpašuma kadastra Nr. 8070 007 0817) daļas atsavināšanai atbilstoši aprēķinātajam atlīdzības apmēram. Savukārt kopīpašnieki G.Jēkabsons un M.Čerpinskis nav snieguši atbildi.  Ministru kabinets 2018. gada 6. februārī ir izdevis rīkojumu Nr.44 “Par nekustamo īpašumu pirkšanu valsts galvenā autoceļa projekta “E67/A7 Ķekavas apvedceļš” īstenošanai (turpmāk – rīkojums Nr.44), ar kuru Satiksmes ministrijai atļauts pirkt arī nekustamā īpašuma “Ozolsalas” (nekustamā īpašuma kadastra Nr. 8070 007 0817) sastāvā esošās zemes vienības (zemes vienības kadastra apzīmējums 8070 007 0817) daļu 0,84 ha platībā – Ķekavas pagastā, Ķekavas novadā.  Nekustamajam īpašumam “Ozolsalas” (nekustamā īpašuma kadastra Nr. 8070 010 0817) saskaņā ar Likuma 10.panta pirmo daļu zemesgrāmatā ir ierakstīta atzīme – aizliegums atsavināt un apgrūtināt nekustamo īpašumu. Aizliegums noteikts par labu Latvijas valstij Latvijas Republikas Satiksmes ministrijas personā.  Pēc rīkojuma Nr.44 pieņemšanas valsts akciju sabiedrība “Latvijas Valsts ceļi” (turpmāk – LVC) saskaņā ar Likuma 11.pantā noteikto 2018. gada 16. februārī nosūtīja nekustamā īpašuma kopīpašniekiem paziņojumu Nr.4.9/1941 ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienota rīkojuma Nr.44 izdruka un pirkuma līguma projekts.  LVC vairākkārt ir vērsušies pie nekustamā īpašuma kopīpašniekiem, gan klātienē, gan telefoniski, skaidrojot atsavināšanas procesu, lai noslēgtu līgumu par nekustamā īpašuma labprātīgu atsavināšanu. Nekustamā īpašuma kopīpašnieka pārstāvis telefoniski ir norādījis, ka noslēgt pirkuma līgumu ar visiem kopīpašniekiem nebūs iespējams.  Nekustamā īpašuma kopīpašniekiem LVC 2018. gada 17. jūlijā nosūtīja atkārtotu paziņojumu Nr.4.9/8448 ar uzaicinājumu paziņot par iespēju noslēgt līgumu par nekustamā īpašuma labprātīgu atsavināšanu, nosakot termiņu - 2018. gada 31. augustu.  Pēc paziņojuma saņemšanas noteiktajā termiņā līdz 2018.gada 31.augustam LVC nav saņemta visu kopīpašnieku piekrišana noslēgt pirkuma līgumu.  Ņemot vērā, ka atbilstoši Likuma 11.panta pirmajā daļā noteiktajā termiņā līgums par nekustamā īpašuma labprātīgu atsavināšanu nav noslēgts, ir izpildīti Likuma 13.pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.  Atdalāmajam un atsavināmajam nekustamajam īpašumam ir veikti mērniecības darbi, bet tie nav reģistrēti Nekustamā īpašuma valsts kadastra informācijas sistēmā, jo nekustamā īpašuma kopīpašnieki nav parakstījuši zemes robežu uzmērīšanas dokumentus. Platība ir uzmērīta precīza – 0,8398 ha.  Labums, ko sabiedrība iegūs, nosakot nekustamā īpašuma “Ozolsalas” (nekustamā īpašuma kadastra Nr. 8070 007 0817) kopīpašniekiem pamattiesību ierobežojumu, ir lielāks par indivīda interesēm nodarīto kaitējumu, jo šajā gadījumā minētā nekustamā īpašuma daļa ir nepieciešama īpašu sabiedrības interešu un publisku mērķu sasniegšanai – transporta infrastruktūras būvniecībai, kas nodrošinās satiksmes kustības drošību un efektīvu transporta plūsmu valsts galveno autoceļu tīklā.  Ar valsts galvenā autoceļa projektu “E67/A7 Ķekavas apvedceļš” paredzēts jaunā vietā izbūvēt Ķekavas apvedceļu, atslogojot transporta plūsmu caur apdzīvotu vietu Ķekava. Projekta ietvaros paredzēts likvidēt vienlīmeņa pieslēgumus, nodrošinot nokļūšanu uz autoceļu tikai pa divlīmeņu satiksmes mezgliem.  Nekustamā īpašuma “Ozolsalas” (nekustamā īpašuma kadastra Nr. 8070 007 0817) daļa 0,8398 ha platībā nepieciešama valsts galvenā autoceļa blakusceļa izbūvei. Iespēja izmainīt ceļa konstrukcijas izvietojumu tā, lai tas neskartu nekustamo īpašumu “Ozolsalas” (nekustamā īpašuma kadastra Nr. 8070 007 817), tika vērtēta un tika konstatēts, ka autoceļa trases projektēšana citā vietā prasītu tehniski sarežģītākus un apjomīgākus risinājumus un ievērojami sadārdzinātu projekta izmaksas  Ņemot vērā iepriekš minēto, kā arī valsts galvenā autoceļa projekta E67/A7 “Ķekavas apvedceļš” īstenošanas nozīmīgumu, nepieciešams iegūt īpašumā minēto nekustamā īpašuma “Ozolsalas” (nekustamā īpašuma kadastra Nr. 8070 007 0817) daļu, kas izdarāms, pieņemot atsevišķu likumu par nekustamo īpašumu piespiedu atsavināšanu sabiedrības vajadzībām.  Nekustamā īpašuma “Ozolsalas” (nekustamā īpašuma kadastra Nr. 8070 007 0817) daļa pēc likumprojekta spēkā stāšanās normatīvajos aktos noteiktajā kārtībā tiks kadastrāli uzmērīta un ierakstīta zemesgrāmatā uz valsts vārda Satiksmes ministrijas personā.  Saskaņā ar Likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi atlīdzību – deponējusi zvērināta tiesu izpildītāja depozīta kontā vai noguldījusi atlīdzību bankas kontā Likuma 33.pantā noteiktajā kārtībā.  Saskaņā ar Likuma 27.panta pirmajā un otrajā daļā noteikto kopīpašniekiem ir tiesības apstrīdēt Satiksmes ministrijas noteikto atlīdzības apmēru.  Normatīvajos aktos noteiktajā kārtībā kopīpašniekiem ir tiesības iesniegt konstitucionālo sūdzību par nekustamā īpašuma daļas atsavināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2018. gads** | | Turpmākie trīs gadi (euro) | | |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumus, kas saistīti ar likumprojektā minētā nekustamā īpašuma daļas pirkšanu, segt no valsts budžetā 2018. gadam Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" paredzētajiem līdzekļiem. Izdevumus, kas saistīti ar likumprojektā minētā nekustamā īpašuma daļas tiesību nostiprināšanu zemesgrāmatā un zaudējumu kompensēšanu, segt no valsts budžetā 2018. gadam Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" paredzētajiem līdzekļiem. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Satiksmes ministrs U.Augulis

Vīza: Valsts sekretārs K.Ozoliņš

V.Putāns, 67028149

varis.putans@lvceli.lv